3 Tipes leerstyle - Opti-Kidz& Teens Studiemetodes Studiemetodes Akademie
Elkeen van ons leer op 'n unieke manier. Sommige van ons leer deur te luister en ander leer deur te observeer. Jou leerstyl speel 'n baie belangrike rol in jou sukses op skool.
Ons onderskei tussen 3 hoof leerstyle. Ouditief, kineties en visueel. Ons elkeen het 'n bietjie van elke leerstyl, maar daar is een wat domineer. Deur te fokus op jou dominante leerstyl kan jy leer en studeer baie makliker maak vir jouself.
Die visuele leerstyl is presies wat dit sê. Jy leer deur te sien. Hierdie sien kan verskillende vorme aanneem. Kleure, prente, kontras, ruimtelike bewustheid en ander visuele inligting. Visuele leerders kan memoriseer deur 'n video te kyk, grafieke te bestudeer of op te let wat die onderwyser op die bord skryf. Klaskamers is die ideale ruimte vir visuele leerders.
Eienskappe van visuele leerders
Is goed daarmee om te visualiseer;
Het goeie balans;
Is gewoonlik goed georganiseerd;
Is baie ingestel op kleure;
Kan woorde in hul brein omskakel na prente;
Gebruik visuele hulpmiddels om hulleself te verduidelik.
Wil jy weet wat is jou leerstyl? Doen ons aanlyn toets en vind uit.
Kliek hier om te bespreek vir die aanlyn toetse
Kinetiese leerders gebruik beweging of "hands-on-learning" om te leer en te memoriseer. 'n Tradisionele klaskamer opset maak dit baie moeilik vir kinetiese leerders om te konsentreer en te leer. Het jy as ouer al gevoel jy word mal want jou kind kan nie stilsit wanneer hy moet leer nie? Kinetiese leerders kan soms verkeerdelik as ADHD gesien word.
Eienskappe van kinetiese leerders
Kinetiese leerders moet beweeg. Of hulle nou hulle bene beweeg, met 'n pen speel of heen en weer beweeg.
Hulle het 'n uitstekende fisiese geheue. Hulle leer iets vinnig en permanent wanneer hulle dit doen.
Kinetiese leerders is meestal baie goed in sport.
Hulle liggaams koordinasie is baie goed en hulle het 'n goeie bewustheid van hulle liggaamsbeweging.
Hulle leer die beste deur "hands-on" aktiwiteite.
Weet jy hoe om te leer? Woon ons studiemetodes werkswinkel by en ontdek hoe om self op te som.
Kliek hier om jou plek te bespreek
Ouditiewe leerders leer die beste deur te hoor. Hulle fokus op luister, praat en herhaling wanneer hulle memoriseer. Hulle is baie goeie luisteraars. Deur net op te let in die klas kan ouditiewe leerders reeds goeie punte kry.
Eienskappe van ouditiewe leerders
Kan goed onthou wanneer ander mense praat.
Is goed daarmee om te praat in die publiek.
Sterk luister vaardighede.
Baie goed in mondeling.
Kan goed stories vertel.
Aandag kan gou afgetrek word deur geluide.
Hou nie van stilte nie.
Hou van gesels en om hulle opinies te lug.
Om suksesvol te wees op akademiese vlak moet jy die regte studiemetodes gebruik wat pas by jou leerstyl. As jy op die regte manier leer, gaan jy jou werk makliker memoriseer en herroep in die eksamen. Kontak ons gerus vir studiemetodes werkswinkels om jou leerstyl te ontdek en om daarvolgens te studeer.
Tags: leerstyl, ouditief, ouditiewe leerstyl, visueel
Previous: Maak huiswerk tyd makliker met hierdie wenke
Next: Die periodieke tabel: Metale, nie-metale & half-metale
Elke kind behoort te weet wat sy leerstyl is. Om reg te studeer volgens jou leerstyl is van kardinale belang. Verstaan jou kind beter deur sy leerstyl te ontdek en open 'n nuwe wêreld vol geleenthede. Daar is drie leerstyle:
Kinetiese leerstyl: Die dolfyn
Ouditiewe leerstyl: Die uil
Visuele leerstyl: Die arend
Bespreek aanlyn leerstyltoets
Die dolfyn is die besigste van al die leerstyle. Hy sukkel om stil te sit en beweeg gedurig.
Die uil leer die beste deur te hoor. Hy kan 'n toets slaag deur slegs te luister na wat die onderwyser sê.
Die arend leer die beste deur te sien. Deur gebruik te maak van kleure, breinkaarte en grafieke kan hy baie goed doen in die eksamen.